GiliGold/VAD_KnessetCorpus huggingface dataset:
אלי אלאלוף: לכן החוק הזה לא לרוחי.
אלי אלאלוף: אני קיבלתי אותו, כיושב-ראש ועדה אני חייב לדון, הוא עבר את המסלול הדרש.
אלי אלאלוף: אבל אני גם לא מתלהב ממנו.
אלי אלאלוף: שר הרווחה מבקש לקיים דיון נוסף כי היטם אני לא מביא להצבעה, שיהיה ברור.
אלי אלאלוף: קבענו אתו כבר מועד נוסף ב-25 ביולי בשעה 10:30 נעשה דיון נוסף אתו.
אלי אלאלוף: אבל לפני כן, ביום רביעי הקרוב, מחרתיים, אני אקיים דיון עם כל הנוגעים בדבר אצלי בלשכה בשעה 09:00, יש לנו שעתיים לדון בזה ואחר כך נעביר לכם את השמות כדי שננסה להתמודד עם העניין.
אלי אלאלוף: בלאו הכי, גם אם היינו מאשרים את החוק הזה, הוא לא היה נכנס לתוקפו לפני ה-1 בינואר, על פי הודעת הביטוח הלאומי, ולכן יש לנו עוד אפשרות לנסות לשפר.
אלי אלאלוף: אני גם בעד, כשאין דבר אופטימלי, לנסות לפתוח טיפה את הדלת.
אלי אלאלוף: כולנו מודעים היום שצריך לשפר את מעמדן והמעמד הכלכלי של החד-הוריות, זה ברור, כולנו יודעים את זה.
אלי אלאלוף: את זה אנחנו רוצים להשיג.
אלי אלאלוף: אבל בדרך לפגוע בהן, בדרך לשנות להן את דרך ההתפתחות העתידית, למשל, נקודה מאוד מרכזית שמקוממת אותי: לפני עשור התחלתי בתכנית של חד-הוריות בצפון ובדימונה.
אלי אלאלוף: אחד הדברים שקומם אותי היה למה אימא חד-הורית לא יכולה ללמוד באקדמיה?
אלי אלאלוף: זה המסלול הטוב ביותר להוציא אותן - - -
מירב בן ארי: יש תיקון.
מירב בן ארי: אדוני היושב-ראש, יש תיקון של החד-הוריות - - -
אלי אלאלוף: אבל בואו נראה אותו.
אלי אלאלוף: יש תיקון, הוא לא אבסולוטי.
אלי אלאלוף: אתם יודעים.
אלי אלאלוף: זה מה שמקומם אותי, אתם אומרים יש תיקון.
אלי אלאלוף: במראית עין.
<רן מלמד: יש תיקון, אין כסף והאוצר תוקע את זה.
אלי אלאלוף: רן, ביום רביעי תבוא לעבודה.
אלי אלאלוף: אני רוצה ל הגיד לכם שזו ההזדמנות שלנו - - -
אלי אלאלוף: מירב, שמת לב שלא הפרעתי לך?
אלי אלאלוף: לכן אני חוזר ואומר שהיום אנחנו לא נסכם את הדיון - - -
מירב בן ארי: - - - תראי לו את זה, בסדר?
אלי אלאלוף: מירב, מירב, אני אבדוק את התיקון.
אלי אלאלוף: אני אשמח לטעות.
אלי אלאלוף: כמה שאני אוהב לטעות - - -
<רן מלמד: אתה לא טועה, אתה לא טועה.
מאיר כהן: רן מלמד, האם הוא טועה או לא טועה?
<רן מלמד: לא טועה.
אלי אלאלוף: תאמינו לי שאני לא טועה.
אלי אלאלוף: לא הייתי אומר את זה בצורה כזאת.
אלי אלאלוף: לסיכום, אני מודה לכל מי שבא, למרות שלא כולם קיבלו את רשות הדיבור.
אלי אלאלוף: אנחנו נקיים את הדיון כפי שאמרתי ביום שני הקרוב, ב-25 ביולי בשעה 10:30 יחד עם השר ואנחנו נעשה את עבודת ההכנה שלנו הנדרשת מחרתיים.
אלי אלאלוף: השעה 11:38.
אלי אלאלוף: הצעת חוק שעות עבודה ומנוחה (תיקון - סירוב לעבוד ביום המנוחה השבועי), התשע"ו-2015.
אלי אלאלוף: הצעת חוק של עליזה לביא, מכלוף מיקי זוהר, מיכל בירן, יעל גרמן, מיקי לוי – כל האופוזיציה – אורן אסף חזן, רוברט אילטוב, בצלאל סמוטריץ, חבר הכנסת מאיר כהן, חבר הכנסת אלעזר שטרן ואיל בן ראובן.
אלי אלאלוף: האחרון, יוסי יונה, ברח לי.
אלי אלאלוף: אנחנו עושים פה תקדים מיוחד, הצעת החוק לא עברה את ועדת השרים לחקיקה וזה אושר במליאה ולכן אנחנו מקבלים את הסמכות לדון בזה בזכות ההחלטה במליאה.
אלי אלאלוף: בבקשה, מי רוצה להציג את החוק.
אלי אלאלוף: הראשונה שברשימה.
עליזה לביא: תודה, אדוני על הדיון.
עליזה לביא: הצעת חוק מאוד חשובה שבאה לעשות צדק, לתקן אפליה בין אנשים דתיים לבין אנשים שאינם דתיים.
עליזה לביא: היום במדינת ישראל רק לאנשים דתיים מותר שלא לעבוד בשבת - - -
אלי אלאלוף: או ביום המנוחה שלו.
אלי אלאלוף: זה לא חייב להיות שבת.
עליזה לביא: יום המנוחה שלו.
עליזה לביא: אני מדברת כרגע על פניות שקיבלנו.
עליזה לביא: אנשים שעבדו בשבת וביקשו שלא לעבוד בשבת, המעסיק יכול לפטר אותם, כך על פי חוק מדינת ישראל, אלא האם הם עושים שני דברים: או משקרים או נאלצים לעזוב את מקום עבודתם.
עליזה לביא: ברור שמדובר על יום עבודה, אבל במגזר היהודי כל אחד יכול יהיה לומר: אני יהודי, אני חילוני, אני רוצה לנוח בשבת.
עליזה לביא: אדוני יודע היום שיש שינויים תרבותיים.
עליזה לביא: אנשים שעבדו בעבר, אם הקימו משפחה, אם נולדו ילדים, אם זה ברמה הערכית רוצים לתכנן את יום השבת שלהם.
עליזה לביא: השבת היא לא נחלה רק של אנשים דתיים אלא של כל היהודים באשר הם.
עליזה לביא: זה יום שמשקף תפיסה סוציאלית שוויונית ולכל אחת מהדתות, כמו שאדוני אמר, יש יום מנוחה.
עליזה לביא: אין סיבה שביום המנוחה של היהודים לא נדע להעניק את האפשרות לכל יהודי ולכל יהודייה באשר הם לנוח ללא קשר על ההצהרות על האמונה שלהם ובאמת משקף את המקום הזה של אולי לעצור רגע ולהפסיק את מרוץ החיים אחר ההישגים.
עליזה לביא: מה שאנחנו אדוני מבקשים הצעת חוק שעות עבודה ומנוחה (תיקון - סירוב לעבוד ביום המנוחה השבועי), אנחנו מבקשים תיקון סעיף 9ג בחוק שעות עבודה ומנוחה, 1951.
עליזה לביא: אדוני רואה גם באיזו שנה חוקק החוק הזה, מה הייתה התפיסה התרבותית, הנורמות ששררו.
עליזה לביא: בסעיף 9ג אנחנו מבקשים בסעיף קטן (א) שהמילים "על פי איסור שבמצוות דתו שאותן הוא מקיים" יימחקו.
עליזה לביא: "2.
עליזה לביא: סעיף קטן (ב) בטל".
עליזה לביא: ובסעיף 9ד לחוק העיקרי, בסעיף קטן (א), המילים "על פי איסור שבמצוות דתו שאותן הוא מקיים" יימחקו.
עליזה לביא: אנחנו חושבים שבכך אנחנו נביא באמת לצדק בין אנשים שמבקשים, לאחר שהם התקבלו למקום עבודתם, שלא לעבוד בשבת.
אלי אלאלוף: יש עוד חברי כנסת שרוצים להביע עמדה?
מכלוף מיקי זוהר: בקצרה, עליזה אמרה את רוב הדברים.
מכלוף מיקי זוהר: יזמתי יחד עם עליזה את החוק ונראה לי שזו הפעם היחידה מאז היבחרי לכנסת שהצבעתי נגד הקואליציה.
מכלוף מיקי זוהר: זו הצעה - - -
עליזה לביא: הייתה הצבעה חופשית.
מכלוף מיקי זוהר: לא הייתה הצבעה חופשית.
מכלוף מיקי זוהר: ועדת שרים לא אישרה את החוק.
מכלוף מיקי זוהר: היא לא רצתה להצביע, היא דחתה את החוק.
מכלוף מיקי זוהר: רצתה לעשות בו שינויים שאני לא כל-כך הסכמתי להם וגם עליזה כמובן.
מכלוף מיקי זוהר: אז זה הגיע לכנסת ללא אישור ועדת שרים.
מכלוף מיקי זוהר: הקואליציה, בעיקרון, הייתה אמורה להצביע נגד.
מכלוף מיקי זוהר: אני שכנעתי מספר חברים שלא להצביע - - -
מירב בן ארי: אני גם הצבעתי בעד.
עליזה לביא: היה חופש הצבעה.
מירב בן ארי: הם אמרו לנו מאחורה: תעשו מה שאתם רוצים.
מכלוף מיקי זוהר: אחרי הרבה מאמצים.
מכלוף מיקי זוהר: עמדת הקואליציה הייתה בתחילת הדיון להצביע נגד ההחלטה.
מכלוף מיקי זוהר: אתם זוכרים שהייתה הצבעה נגד?
מכלוף מיקי זוהר: שכנענו אותם לא לעשות את זה.
מכלוף מיקי זוהר: הסברנו להם שהחוק הזה הוא לא כל-כך נורא כמו שבאמת דימו אותו.
מכלוף מיקי זוהר: אני רוצה, ברשותכם, לפרט אילו בעיות היו לוועדת השרים בחוק כדי שנראה איך אנחנו יכולים גם לתת להם פתרון.
מכלוף מיקי זוהר: אחת הבעיות שעלו שם זה שיש ענפים מסוימים במדינת ישראל שמותר להם לעבוד בשבת לפי ההיתר של משרד הכלכלה והעבודה שלהם לא יכולה להתקיים, העסק שלהם לא יכול להתקיים, ללא עבודה בשבת.
מכלוף מיקי זוהר: למשל, ענף המלונאות שהשבת היא חלק אינטגרלי מהעבודה שלו ושם מחייבים את העובדים לבוא לעבודה בשבת.
מכלוף מיקי זוהר: גם אם הם שומרי מצוות או לא שומרי מצוות, מבחינתם הם יכולים לחייב אותם.
מכלוף מיקי זוהר: טען שר התיירות יריב לוין, חברי לסיעת הליכוד, שזה יכול עשות נזק לענף התיירות.
מכלוף מיקי זוהר: מרגע שאתה תחייב את המעסיק לומר לא לעובדים שלו, הוא לא יוכל לומר לעובדים שלו: תבואו לעבודה.
מכלוף מיקי זוהר: יכולים לבוא יהודים ולומר לו: אנחנו לא באים לעבודה ביום שבת.
מכלוף מיקי זוהר: אז, באופן אוטומטי תהיה לו בעיה של העסקת עובדים.
מכלוף מיקי זוהר: אני טענתי בפני השר ואני עדיין עומד על עמדתי שרוב העובדים היום בענף התיירות הם לא מסרבים לעבוד בשבת למעט אולי אחוז שולי ביותר.
מכלוף מיקי זוהר: יכול להיות שיהודי יאמר: אני לא רוצה לעבוד בשבת בענף התיירות.
מכלוף מיקי זוהר: אגב, רוב העובדים, מסתבר, הם לא בדיוק יהודים.
מכלוף מיקי זוהר: מביאים אותם מכל מיני מקומות מרחבי העולם.
מכלוף מיקי זוהר: גם מי שכן עובד בשבת בענף התיירות, הוא מגיע לענף התיירת מתוך ידיעה שההכנסה שלו תהיה ביום שבת.
מכלוף מיקי זוהר: חשוב לציין שמעסיקים מנצלים את העובדה שהם יכולים לעבוד בשבת על פי ההיתר והם משלמים לעובדים שלהם שכר גלובלי ואין זה משנה אם הוא בא לעבוד בשבת או לא בא לעבוד בשבת.
מכלוף מיקי זוהר: אז אותה זוכת של יהודי או כל מי שמגיע לעבוד ביום המנוחה שלו לקבל 150% בגין ההגעה שלו ביום המנוחה שלו נשללת.
מכלוף מיקי זוהר: כי הם עושים תרגיל.
מכלוף מיקי זוהר: הם אומרים: אנחנו משלמים שכר גלובלי, ואתם תבואו לעבוד שני שבתות בחודש.
מכלוף מיקי זוהר: אתם צריכים לתת לנו שתי שבתות בחודש במסגרת העבודה הגלובלית שלכם.
מכלוף מיקי זוהר: אז הם בעצם מעלימים את הרעיון של לשלם 150% למישהו שבא לעבוד בשבת בניגוד לרצון שלו, לפעמים, או בניגוד לחוק.
עליזה לביא: את זה גילינו תוך כדי - - -
מכלוף מיקי זוהר: לכן אני אומר שהחוק הזה בסופו של דבר בעיקר מגן על זכויות העובדים באופן מלא, שאם יהודי הגיע לעבודה ביום שבת, בניגוד לרצונו, אז הוא גם יקבל את השכר שלו כפי שמגיע לו, אבל תהיה לו גם את זכות הסירוב.
מכלוף מיקי זוהר: תהיה לו את הזכות לומר: אני לא רוצה לעבוד ביום המנוחה שלי.
מכלוף מיקי זוהר: החוק הזה רלוונטי גם למוסלמים, כמובן, וגם לנוצרים.
מכלוף מיקי זוהר: לנוצרי, יום המנוחה שלו ביום ראשון ולמוסלמי יום המנוחה ביום שישי.
עליזה לביא: אבל הם לא נדרשים לשקר.
עליזה לביא: מה ששונה - - -
מכלוף מיקי זוהר: ביהודים, על אחת כמה וכמה שהיום החוק אומר:
מכלוף מיקי זוהר: תכריז על עצמך כשומר מצוות ואז נחשב.
מכלוף מיקי זוהר: כשאתה צריך להכריז על עצמך כשומר מצוות, מה קורה?
מכלוף מיקי זוהר: מראש בכלל הערך שלך בפני המעסיק יכול רדת.
מכלוף מיקי זוהר: אם אתה רוצה להתקבל למקום עבודה ואתה לא שומר מצוות, אבל אתה ביום שבת רוצה ללכת עם משפחתך לים, רחמנא ליצלן, ולהשתזף ולשתות בירה, אז אתה לא יכול לעשות את זה היום כי אתה חייב לעבוד גם ביום שבת.
מירב בן ארי: מה זה אתה חייב", אני לא מצליחה להבין.
מירב בן ארי: אני כמובן בעד החוק.
מירב בן ארי: אני הייתי מלצרית בשבת, החלטתי אם אני רוצה לעבוד או לא רוצה לעבוד.
עליזה לביא: יש היתר.
מכלוף מיקי זוהר: היה לך מעסיק נחמד.
מירב בן ארי: מה זה מעסיק נחמד - - -
מכלוף מיקי זוהר: הוא יכול היה לפטר אותך.
מירב בן ארי: לא, בוא - - -
אלי אלאלוף: הוא לא היה נחמד, הוא פחד ממנה.
מירב בן ארי: שלטון האימה שלי - -
מכלוף מיקי זוהר: גם אני הייתי חושב.
מירב בן ארי: - - הוא מתפשט אבל לא משנה.
מירב בן ארי: אני יודעת שאנחנו צריכים לדאוג אבל אי אפשר להגיד שכל המעסיקים במדינת ישראל מחייבים עובדים לעבוד בשבת.
מכלוף מיקי זוהר: ברור, לא כולם.
מירב בן ארי: יש מעסיקים ויש מעסיקים.
עליזה לביא: - - - החוק לצדם.
מכלוף מיקי זוהר: אנחנו נגד המעסיקים הפחות טובים.
מכלוף מיקי זוהר: מירב, החוק שלך הוא לא נגד המעסיק שהעסיק אותך בזמנו אלא נגד מעסיקים שלא מכבדים את הרעיון הזה.
מירב בן ארי: אל תדאג, אני אצביע בעד.
מירב בן ארי: הצבעתי גם בעד במליאה.
<ענת מימון: רציתי להעיר שכבר היום יש סעיף שמחריג ענפים מסוימים ואומר שלגביהם עובד לא יוכל לסרב לעבוד ביום המנוחה, ואחד מהם זה עבודה הקשורה באירוח בביתי מלון.
<ענת מימון: כלומר, כבר היום הסירוב לא חל לגבי בתי מלון ולכן בתחום הזה זה לא ישנה - - -
עליזה לביא: לכן כל ההתנגדות של משרד התיירות הייתה מיותרת לגמרי.
מכלוף מיקי זוהר: לכן גם ביקשתי להעביר בכל הכוח את ההחלטה למרות - - -
אלי אלאלוף: חברת הכנסת זנדברג, בבקשה.
תמר זנדברג: תודה רבה, אדוני היושב-ראש, באתי לכאן כתומכת תחבורה ציבורית בשבת וכמי שהתנגדה לחלק מהסגירה של חלק מהמרכולים וכולי בשבת ובאתי כדי לתמוך בחוק הזה ולהצטרף לחברתי עליזה.
תמר זנדברג: אני גם בזמנו עבדתי עם חלק מהתנועות על מידע ותיקונים דומים לגבי התרי העסקה בשבת שמוציא היום משרד הכלכלה וזו גם התשובה לשאלה שלך, מירב, מעבר למסעדות ולבתי בילוי ועינוגים, שר הכלכלה מוציא מספר מסוים של התרי העסקה בשבת לעסקים ומפעלים שעבודתם חיונית.
תמר זנדברג: הנושא הזה של העסקה בשבת כזכות סוציאלית בנוסף לביטוי של חופש דת וחופש מצפון, כמו שקיים היום בחוק, עולה כל הזמן בשאלת השבת באופן כללי.
תמר זנדברג: אנחנו, יחד עם התנועה הרפורמית ו"ישראל חופשית" ותנועות נוספות עתרנו לבג"ץ לפני שבועיים בדרישה לנמק או להפעיל את התחבורה הציבורית בשבת.
תמר זנדברג: והשאלה הזו של זכויות הנהגים ובעצם מי יעבוד אם זה יקרה, כל הזמן חוזרת ועולה.
תמר זנדברג: אני רוצה לומר בצורה ברורה שבצד השירותים וההזדמנויות שחייבות לתפיסתנו להיות פתוחות בשבת, הסוגיה של הקפדה על זכויות עובדים כערך עליון, גם על חופש הדת שלהם, אבל גם על החשיבות הסוציאלית של יום המנוחה שלהם.
תמר זנדברג: הוא חשוב וחשוב להקפיד עליו ואפילו להדק אותו בחוק ב=כמו שנעשה בהצעת החוק הזו.
תמר זנדברג: וגם להגן עליו מפני דברים שהם לא חוקיים גם היום, בבתי המשפט, מול משרד הכלכלה, מול המפקחים ובמקומות אחרים.
תמר זנדברג: לכן אני רוצה, גם לפרוטוקול, ממש להצטרף להצעת החוק, להודות ליוזמים ולהגיד שאנחנו מחויבים לכל, גם על הדיון – כבר לא ויכוח: גם חבר הכנסת מיקי זוהר הצטרף לא רק לתחבורה ציבורית בשבת אלא גם להרחבת המסחר בשבת, שמעתי, אבל - - -
מכלוף מיקי זוהר: מסחר לא.
תמר זנדברג: כן, זה הכול יחסי.
מכלוף מיקי זוהר: צמצום המסחר - - -
מירב בן ארי: הוא בדיוק הפוך ממה שאמרת עכשיו.
מירב בן ארי: אני לא יודעת איך הגעת - - -
אלי אלאלוף: עד שיש חוק אחד שרוב הסיעות מצביעות בעד, בואו לא נקלקל.
עליזה לביא: בואו נתכנס, אדוני - - -
מירב בן ארי: כן, חייבים להספיק.
תמר זנדברג: הנקודה של הגנה על זכויות העובדים בד בבד ושבכל התהליך הזה לא ייפגעו העובדים, אני חושבת שזו מחויבות של כולנו ולכן למרות שאני לא חתומה על החוק, במיוחד באתי כדי לתמוך בו ולהעביר את הדברים.
אלי אלאלוף: את רואה איזה יופי?
אלי אלאלוף: אני גם לא חתום ואני גם מצביע בעד.
<סיגל סודאי: אני אפתיע: אנחנו גם בעד השוואה בין עובדים חילוניים לדתיים בעניין שבת.
<סיגל סודאי: אנחנו רק חושבים שצריך לסייג את זה למקומות עבודה שקיבלו היתר העסקה בשבת.
<סיגל סודאי: מעסיק שמבקש היתר העסקה בשבת עובר משוכות ומכשולים עד שהוא מקבל את ההיתר הזה.
<סיגל סודאי: ההיתר נבחן במשורה.
<סיגל סודאי: נותנים אותו רק לאחר בדיקה מאוד-מאוד קפדנית, אם זה מדובר בצרכים חיוניים למפעל, למשק, לביטחון המדינה.
<סיגל סודאי: זאת אומרת, הוא לא ניתן בנקל, הוא לא ניתן בסיטונאות.
<סיגל סודאי: הוא ניתן באמת-באמת בצורה מאוד מצומצמת וקפדנית.
<סיגל סודאי: מקום עבודה שקיבל את ההיתר הזה כי הוא צריך, כי זה הכרחי, כי זה חלק אינטגרלי מהעסקה, מההעסקה, ממהות העבודה.
<סיגל סודאי: לכן, כשעובד בא לעבוד במקום עבודה כזה, הוא יודע שיום עבודה כולל את יום השבת.
<סיגל סודאי: כמו שעובדים שעות נוספות בעסק, יום השבת, לצורך העניין, הוא יום עבודה, עוד יום עבודה רגיל, כי אי אפשר להעסיק את עבודת יום שבת.
אלי אלאלוף: למה זה צריך להמשיך?
אלי אלאלוף: למה השיטה צריכה להמשיך?
<סיגל סודאי: זה מקום עבודה שלא יכול לא לעבוד בשבת.
<סיגל סודאי: הוא חייב.
<סיגל סודאי: אם העובד יגיד: אני בא למקום עבודה אבל התנאי שלי הוא שאני לא עובד בשבת.
<סיגל סודאי: אם הוא דתי – מכובד לגמרי.
אלי אלאלוף: יכבדו אותו.
<סיגל סודאי: אין לנו בעיה בכלל עם שומרי מצוות.
עליזה לביא: גם היום אין בעיה.
מכלוף מיקי זוהר: אבל גם אם הוא לא שומר מצוות.
<סיגל סודאי: מבחינת שומר המצוות - - -
מכלוף מיקי זוהר: לא שומר מצוות.
מכלוף מיקי זוהר: אנחנו לא מדברים על שומרי המצוות.
מכלוף מיקי זוהר: אנחנו מדברים על לא שומר מצוות.
עליזה לביא: היום ההגדרה של שומר מצוות מאוד השתנתה.
<סיגל סודאי: אני לא יודעת - - - אני לא רוצה לתפוס אותו מלכתחילה - - -
עליזה לביא: אנחנו לא רוצים לשקר - - -
<סיגל סודאי: כי חיוני, כי הוא צריך, כי הוא חייב - - -
מכלוף מיקי זוהר: אז חלק מהעובדים שכן רוצים לעבוד יעבדו ואלה שלא רוצים - - -
<סיגל סודאי: דרך אגב, גם ההיתרים לא - - - זה היתר שנותן לשניים-שלושה עובדים, גג ארבעה עובדים.
<סיגל סודאי: זה לא היתרים לעשרות עובדים אלא לבודדים בעסק.
אלי אלאלוף: תודה, הבנו.
<מיכל וקסמן חילי: ערך המנוחה השבועית הוא ערך חשוב מאוד וראוי והוא בא לידי ביטוי כאן
<מיכל וקסמן חילי: בהצעת החוק ולכך כמובן אנחנו לא מתנגדים.
<מיכל וקסמן חילי: הבעיה שצריך לזכור, וזה מה שאמרה חברתי עורכת הדין סיגל סודאי מלשכת המסחר, צריך לזכור שהאפשרות הקיימת לעבוד בשבת נתנה במשורה והיא ניתנת על בסיס צרכים אמתיים, על בסיס צרכים שמצאו המעסיקים ומקומות העבודה שבאמת צריכים לעבוד בשבת.
<מיכל וקסמן חילי: אין אפשרות אחרת.
<מיכל וקסמן חילי: זאת אומרת, ההיתרים שניתנים היום, ניתנים במסגרת איזשהו איזון בין הצורך במנוחה השבועית והזכות החשובה הזאת כבאה לידי ביטוי כאן לבין הצורך האמתי של המשק, של מקומות העבודה, לעבוד בשבת.
<מיכל וקסמן חילי: ברגע שאנחנו אומרים שכל אחד יכול לסרב, בעצם את כל האיזונים האלה שעשינו במשך השנים, על פני היתרים מיוחדים והיתרים ענפיים וגם יש תקנות שמאפשרות מנוחה שבועית למשך 25 שעות ולא 36 שעות בחלק ממקומות העבודה – היום הרי המנוחה השבועית היא 36 שעות, אבל יש מרים מסוימים שאורכה של המנוחה השבועית הוא 25 שעות.
<מיכל וקסמן חילי: כל ההסדרים החוקיים האלה, אנחנו באים ואומרים שאין להם מקום יותר בזמן שהמשק צריך אותם.
<מיכל וקסמן חילי: השאלה היא איזה פתרון אנחנו נותנים פה מתוך ההבנה האמתית שלנו שהחוק הזה הוא באמת חוק ראוי אבל איך אנחנו ממסדים את זה.
<מיכל וקסמן חילי: עוד משפט אחד לעניין ה-150%.
<מיכל וקסמן חילי: מעסיק שלא משלם לעובד שלו 150% הוא מעסיק שמפר את החוק.
<מיכל וקסמן חילי: הוא מפר אותו בצורה גסה.
<מיכל וקסמן חילי: זה מנוגד לחוק שעות עבודה ומנוחה.
<מיכל וקסמן חילי: את זה בדיוק אוכפים במשרד הכלכלה, מערך האכיפה שלהם, מערך האכיפה המאוד גדול שלהם - - -
אלי אלאלוף: מאוד גדול.
עליזה לביא: את רוצה שנדבר על מערך האכיפה של משרד הכלכלה?
<מיכל וקסמן חילי: - - - והתוצאה ללכת בגלל שלא משלמים 150% זה בפירוש לא הפתרון.
מכלוף מיקי זוהר: הם יביעו את עמדתם.
מכלוף מיקי זוהר: זו מהותה של דמוקרטיה.
מכלוף מיקי זוהר: הם יביעו את עמדתם ואנחנו נצביע ונעביר את החוק.
<מיכל וקסמן-חילי: הפתרון הוא לאכוף את זה, להטיל עיצומים איפה שצריך להטיל.
<מיכל וקסמן-חילי: דווקא השבת נאכפת הרבה יותר מזכויות אחרות.
<אור רוזנמן: ראשית, כפי שכבר צוין, ועדת שרים לחקיקה לא אישרה את הצעת החוק.
<אור רוזנמן: היא הצביעה על דחיית העניין.
אלי אלאלוף: אני רק מזכיר שוועדת השרים זה לא חובה.
<אור רוזנמן: לפי תקנון הממשלה, משמעות העובדה שוועדת שרים לא תומכת ולא אישרה את הצעת החוק היא שהממשלה מתנגדת.
<אור רוזנמן: כך קבוע בתקנון הממשלה ועל כן באופן פורמלי זו עמדת הממשלה.
<אור רוזנמן: כפי שכבר נאמר, נקודת המוצא של החוק היא שהעסקה בשבת היא אסורה.
<אור רוזנמן: אנחנו לא ניתן להעסיק עובדים - - -איזשהו סוג של איזון על-ידי נתינת היתרים - - - אישר היתרים מסוימים שבהם ניתן להעסיק עובדים בשבת ולכן האיזון הזה, כפי שכבר נאמר, הושג במשך עבודה - - - עם הרבה מאוד משתתפים.
<אור רוזנמן: פה יש איזשהו סוג של שינוי של האיזון הזה.
<אור רוזנמן: החשש שהמעסיקים מעלים, אני רק אחדד אותו, הוא גם לגבי קושי של מקום ההעסקה שקיבל היתר להעסקה בשבת ועכשיו יתקשה למצוא עובדים שיכולו להפעיל את העסק בשבת.
<אור רוזנמן: חשש נוסף שעלה הוא חשש שעובדים יבואו ויגידו שהם יהיו מוכנים להמשיך ולעבוד בשבת רק בתנאי שיקבלו תגמול נוסף.
עליזה לביא: כמי שיש מישהו שלא ירצה, יהיה מישהו שירצה לעבוד.
עליזה לביא: צריך לשלם לו את ה-150%.
מכלוף מיקי זוהר: מה יקרה - - -
עליזה לביא: תאמין לי שגילינו עכשיו בדיונים פה על החוק - - -
תמר זנדברג: משרד הכלכלה, על מי אתם מגנים בדיוק?
אלי אלאלוף: יש לי בקשה: לאפשר לסיים כי אנחנו חייבים גם לסיים את הישיבה.
<אור רוזנמן: נתבקשתי הבוקר על-ידי משרד האוצר להעלות – נציגם לא יכול היה להגיע ולכן אני אומר את דעת משרד האוצר.
<אור רוזנמן: כפי שכבר צוין, בסעיף 9ו יש מקומות העסקה מוחרגים, מקומות העסקה שהם חיוניים ולכן לעובד לא תהיה זכות סירוב לעבוד שם בשבת.
<אור רוזנמן: משרד האוצר מציע איזשהו סוג של איזון דרך הרחבת סעיף 9ו ואומר להגדיל את מקומות העבודה שבהם עדיין תהיה למעסיק את הזכות לדרוש מהעובד לעבוד בשבת.
<אור רוזנמן: המקומות שהם ביקשו, אני אקריא בקצרה את מה שהם ביקשו – ההגדרה שהם מבקשים להכניס ל-9ו היא: "מפעל, מוסד ומקום עבודה אחר הפועל באחד התחומים הבאים: בריאות, לרבות מוסדות טיפול בחוסים; התחבורה האווירית; התובלה האווירית, הימית, לרבות תפעולי נמלי אוויר וים; קווים סדירים של תחבורה ציבורית והרכבת; הפקה והולכה של מים - - -; ייצור דלק או גז, זיקוקם, אספקתם, הובלתם; הוועדה לאנרגיה אטומית או ייצור חשמל או אספקתו.
<אור רוזנמן: "
מכלוף מיקי זוהר: יש עוד איזה עסק ששכחת?
מכלוף מיקי זוהר: גם פיצוציות.
<אור רוזנמן: - - - משרד האוצר ביקשו שאני - - -
אלי אלאלוף: יש לי הצעה, חברים.
אלי אלאלוף: תודה על האזהרה שאתה מזהיר אותנו, חברי הכנסת, אבל סוף-סוף אנחנו יכולים להביע עמדה שהכנסת היא גוף מעל הממשלה.
אלי אלאלוף: אז אני שמח לעשות את זה היום דווקא.
אלי אלאלוף: אני אומר לכם שאני בעד להצביע, אם תסכימו אתי, לאשר - - -
<אורי פז: אפשר משפט אחד על מה שנאמר פה?
<אורי פז: אני מ"שבת שוויון".
<אורי פז: בתוך משרד הכלכלה יש שני אגפים.
<אורי פז: האגף של נציבות שוויון הזדמנויות במשרד הכלכלה, ואפשר לראות את זה בפרוטוקולים שנערכו בוועדה הזאת - - -
תמר זנדברג: מה זה "שבת שוויון"?
תמר זנדברג: מי המדבר?
תמר זנדברג: ארגון אזרחי?
תמר זנדברג: אתה יכול בבקשה להציג את עצמך?
תמר זנדברג: אנחנו רוצים לדעת מי הדובר.
<אורי פז: "שבת שוויון" זה ארגון שפועל להסדרת המסחר ותרבות הפנאי בשבת, בהפרדה בין פנאי, תרבות למסחר.
אלי אלאלוף: מי שרוצה שיעור פרטי - - -
תמר זנדברג: לדעת את מי הוא מייצג - - -
אלי אלאלוף: יש לי דיון לא פחות חשוב עוד דקה.
<אורי פז: נציבות שוויון הזדמנויות במשרד הכלכלה הביעה מספר פעמים את העמדה שלה בוועדה הזאת, שכל ההיתרים שניתנים לפי החוק אין בהם כדי להזיק אפליה של עובד על רקע סירובו לעסוק בשבת.
<אורי פז: את זה חשוב לדעת.
<אורי פז: יש גם עמדה אחרת בתוך משרד הכלכלה.
אלי אלאלוף: אני מעלה להצבעה את החוק הזה.
אלי אלאלוף: זו קריאה ראשונה ולכן יש מקום בין קריאה ראשונה ושנייה ושלישית לעשות כמה תיקונים שיבואו בצורה מסודרת על-ידי המשרדים, בלי להתנות את זה שזה לא היה בוועדת שרים.
אלי אלאלוף: תפסיקו עם זה, זה נגמר.
אלי אלאלוף: מעכשיו תתחילו להתייחס למציאות החדשה.
<ענת מימון: "הצעת חוק שעות עבודה ומנוחה (תיקון – סירוב לעבוד ביום המנוחה השבועי), התשע"ו–2016 תיקון סעיף 9ג 1.
<ענת מימון: בחוק שעות עבודה ומנוחה, התשי"א-1951 (להלן – החוק העיקרי), בסעיף 9ג – (1) בסעיף קטן (א), המילים "על פי איסור שבמצוות דתו שאותן הוא מקיים" – יימחקו; (2) סעיף קטן (ב) – בטל.
<ענת מימון: תיקון סעיף 9ד 2.
<ענת מימון: בסעיף 9ד לחוק העיקרי – (1) בסעיף קטן (א), המילים "על פי איסור שבמצוות דתו שאותן הוא מקיים" – יימחקו; (2) סעיף קטן (ב) – בטל.
<ענת מימון: תיקון סעיף 9ו 3.
<ענת מימון: בסעיף 9ו לחוק העיקרי, סעיף קטן (א) – בטל.
מכלוף מיקי זוהר: אפשר בשתי ידיים להצביע?
אלי אלאלוף: בעד החוק – פה אחד
אלי אלאלוף: 18 ביולי 2016, י"ב בתמוז תשע"ו, השעה 11:09.
אלי אלאלוף: אפשר לסגור בבקשה את הדלת שם?
אלי אלאלוף: אנחנו דנים בתקנות להגברת האכיפה של דיני העבודה (הפחתה של סכום העיצום הכספי)(תיקון), התשע"ו 2015.
אלי אלאלוף: אני חושב שאנחנו באים לדיון – משרד הכלכלה יציג לנו את זה – אנחנו באנו לדיון אחרי שיש הסכמות בין כל הצדדים וזה בעקבות מספר דיונים קודמים שהיו.
אלי אלאלוף: אם אין הסכמות, החוק ייקבע על-ידי חברי הכנסת בלאו הכי.
אלי אלאלוף: אני מבקש ממשרד הכלכלה בבקשה להציג את החוק.
<דיקלה חורש: ההסכמה היא עיצומים כספיים לעסקים עם מחזור כספי של עד 10 מיליון שקל, העיצום לא יעלה על 2.5% מהמחזור.
<דיקלה חורש: ולעסקים עם מחזור מעל 10 מיליון שקל, העיצום לא יעלה על 4.5% מהמחזור.
<דיקלה חורש: בנוסף תהיה תקרה שקלית של 2 מיליון שקל לעסקים עם מחזור של בין 10 ל-100 מיליון שקל, ותקרה שקלית של 2.5 מיליון ₪ לעסקים עם מחזור של 100 מיליון ומעלה.
<דיקלה חורש: זו ההסכמה שהגענו אליה וזה מה שמגולם בנוסח.
<דיקלה חורש: ההסכמה מבוססת על הנתונים של שיעור הרווחיות החציוני של עסקים קטנים ובינוניים וגדולים.
<דיקלה חורש: זו ההסכמה.
אלי אלאלוף: יש מישהו שרוצה להתייחס לאי-ההסכמות?
<מוטי עזרן: אנחנו מבקשים להתנגד לכמה אלמנטים שעלו בהסכמות שלא על דעתנו.
<מוטי עזרן: האחד, נוצר איזה דיסוננס לא ברור שבו עסק שמרוויח מעל 100 מיליון שקלים, בעצם משלם באחוזים פחות מעסק שמרוויח מיליון שקלים.
<מוטי עזרן: זה משהו הזוי.
<מוטי עזרן: הגבלה של 100 מיליון שקלים היא לא באמת 4.5% – היא 2.5% ומטה, היא הולכת ופוחתת.
<מוטי עזרן: ככל שמרוויח יותר, האחוז של עיצום הכספי הולך וקטן.
<מוטי עזרן: נוצר דבר נוסף: בתחילת הדיונים היה יחס בין עסקים קטנים לעסקים גדולים.
<מוטי עזרן: פה יצרו עוד איזו מדרגה, אבל לא יצרו אותה במקום הנכון.
<מוטי עזרן: יצרו אותה במקום שבין עסקים גדולים לעסקים ענקיים.
<מוטי עזרן: במקום ליצור אותה בין עסקים קטנים לבין עסקים בינוניים וגדולים, יצרו פשוט מדרגה נוספת שאני לא מבין מה המקום שלה בכלל.
<מוטי עזרן: יש באמת היגיון גדול לחלוקה בין קטנים לגדולים, בין היתר ברמת הידע שקיים בכל אחד מהעסקים האלה.
<מוטי עזרן: אין מחלוקת שעסק עם 100 מיליון שקל או אפילו מעל 10 מיליון שקלים, זה עסק שמחזיק שדרת ניהול אמתית, יש לו ידע מאוד גדול, מאוד נרחב, הוא מעודכן תמיד.
<מוטי עזרן: על פי רוב, הסיכון שלו הוא קטן מאוד-מאוד.
<מוטי עזרן: בעסקים קטנים, בנגרייה, מסגרייה, בית דפוס קטן מאוד, 7-5-4-3 עובדים, הסיכון שלו הוא עצום.
<מוטי עזרן: הוא לא מתעדכן בעדכוני חקיקה ברמה הזו, אין לו את כמות הידע של עסק גדול.
<מוטי עזרן: לכן אנחנו תמכנו מאוד וגם אדוני היושב-ראש עמד על זה בדיון הקודם, שתהיה חלוקה ביחסיות בין קטנים לגדולים.
<מוטי עזרן: היחס היה אחד, פחות או יותר חצי בין שתי מדרגות היחס.
<מוטי עזרן: כאן, גם היחס הזה נדרס באיזושהי צורה והגדולים ירדו מ-15 ל-4.5, והקטנים, כל מי שקטן, ירדו ל-2.5%.
<מוטי עזרן: להם, באופן די פרדוקסלי, לא נוצרה מדרגה שמגנה עליהם מפני קריסה.
<מוטי עזרן: באופן די הזוי, 100 מיליון שקלים, נוצרה לו מדרגה של 2.5 מיליון שקל מקסימליים.
<מוטי עזרן: סביר להניח שכמות העובדים שהוא מעסיק היא הרבה-הרבה יותר גדולה ורמת הידע שלו היא - - -
אלי אלאלוף: התחלת נכון אבל אתה מסיים בצורה מבלבלת.
אלי אלאלוף: תסכם, מה אתה רוצה.
<מוטי עזרן: אני אנסה למקד את מה שאנחנו מבקשים.
<מוטי עזרן: אנחנו מבקשים, א', שהאחוזים יהיו יותר נמוכים, שהיחס יהיה פחות מ-2%, בדיוק כמו היחס שאדוני הציג בדיון הקודם.
<מוטי עזרן: דבר שני, שתקבע תקרה מקסימלית של 100,000 שקל קנס לעסקים של עד 10 מיליון.
<מוטי עזרן: היינו רוצים שתיווצר מדרגה נוספת, אבל לא בין 10 ל-100 ו-100 ומעלה אלא בין 10 ל-20 מיליון.
<מוטי עזרן: זאת המדרגה שגם משרד הכלכלה יוצר בהתייחסות בחוק לעסקים קטנים ובינוניים.
<מוטי עזרן: ההתייחסות שלו בהגדרות להלוואות מדינה זהה בין 10 ל-20 מיליון.
<מוטי עזרן: גם שם אנחנו מבקשים ליצור את ה-2% האלה שיהו עד 20 מיליון בעצם.
אלי אלאלוף: משרד הכלכלה רוצה להגיב?
<נעמי רייש: יש שני סוגים של תקרות.
<נעמי רייש: אחד, תקרה של אחוזים.
<נעמי רייש: לגבי עסקים קטנים 2.5%.
<נעמי רייש: התקרה אחרי זה, השלב הבא, זה גם תקרה של אחוזים על קבוצת גודל יותר גדולה.
<נעמי רייש: מכיוון ש-4.5% לעסקים עם מחזור עסקי מאוד-מאוד גבוה, הסכומים שם עשויים להגיע לסכומים משמעותיים - - -
אלי אלאלוף: אל תתייחסו לסכומים של הגדולים.
אלי אלאלוף: תתייחסו רק לבתי המלאכה הקטנים.
<נעמי רייש: שם, ה-2.5% מהמחזור זו תקרה שאנחנו חושבים שהיא נכונה.
אלי אלאלוף: כמה עסקים קטנים כאלה יש, מר עזרן?
<מוטי עזרן: אנחנו מדברים על בערך 40 אלף עסקים קטנים ובינוניים.
<מוטי עזרן: כשאנחנו מדברים על אחוזים בין 0 ל-10 מיליון, אחוז הממוצע הוא מחזור של 2 מיליון שקלים.
<מוטי עזרן: לכן, לדרוש מעסק בממוצע שבין 0 ל-10 מיליון שקלים, 250 אלף שקלים כשאנחנו מדברים על מחזור ממוצע של 2 מיליון, זה הזוי.
אלי אלאלוף: למה לא חשבתם במשרד הכלכלה על מדרגה נוספת של העסקים הקטנים מאוד?